**A Kisbéri-félvér Lótenyésztő Országos Egyesület elnöksége a mai napon az alábbi határozatokat hozta:**

**- Istafan Nádor, 2016. évi szürke mén, KB161210000 (tulajdonos Nagy László, Debrecen), felkészült a ménvizsgára, de nem tud ez évben vizsgázni, mert nem lesz vizsga.**

-Mivel volt korábbról beutalója, és 2025-ben a Farmer Expon a szabadonugró versenyt 175 cm-el megnyerte, a következő ménvizsgáig kap ideiglenes tenyésztési engedélyt.  
  
- **Galambos János Fernando Zseton nevű 2019. évi sárga ménjének (KB192440000) is van beutalója, aki fogatban készült a vizsgára, de nem lesz vizsga.**

A mént mutassák be munkában, fogatban a füzesgyarmati szemlén ez év októberében, és ha megfelelően dolgozik, akkor szintén kap ideiglenes engedélyt a következő ménvizsgáig.

- **Pauska Müller Alexandra (Muhi, BAZ megye) bemutatott és elbíráltatott egy ír import angol telivér mént azzal a céllal, hogy saját kancáira célpárosítási engedélyt szeretne kérni rá. A mén neve: Mr Daddy Macfy xx, azonosítója: IM206232021)**

A küllemi bírálat és a szabadonugró alapján **saját kancáira** fogadjuk el a célpárosítást.

- **Dunure Mózes további engedélyének kérdése, a bemutatott csikói alapján**

- Korábban azt mondtuk, hogy majd a csikók bemutatása után döntünk a mén tenyésztési engedélyéről. Most bemutattak 2 csikóját, van még egy vehem utána, egyéb nincs. Az egyik csikó ötből második lett a csikóbajnokságban, a másik csikó negyedik.

Határozat: A mén 2025 évre kap újabb 5 fedeztetési jegyet.

2025. szeptember 8.

Mátyás István Novotni Péter Lóska János

elnök ügyvezető elnök elnökségi tag